Document ID: 31993D0682

31993D0682
L 317/82
SLUŽBENI LIST EUROPSKE UNIJE
17.12.1993.
ODLUKA KOMISIJE
od 17. prosinca 1993.
o izmjeni po treći put Odluke Komisije 93/197/EEZ o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju
(93/682/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Direktivom 92/36/EEZ (2), a posebno njezin članak 15. točku (a) i članak 16.,
budući da Odluka Komisije 93/197/EEZ (3), kako je zadnje izmijenjena Odlukom 93/510/EEZ (4) propisuje uvjete zdravlja životinja i veterinarsko certificiranje za uvoz registriranih kopitara i kopitara za rasplod i proizvodnju;
budući da su se države članice susrele s problemima pri uvozu kopitara iz istočne Europe, a posebno u pogledu pouzdanosti laboratorijskih testova koji se trebaju provesti pri uvozu takvih životinja;
budući da je stoga potrebno predvidjeti da se takvi testovi provode u laboratoriju koji je za tu namjenu odobrilo nadležno tijelo države članice odredišta;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
U Prilogu II. Odluci 93/197/EEZ, bilješka (5) u zdravstvenom certifikatu B ovim se mijenja i glasi:
„(5)
Za države na koje se odnosi ovaj certifikat, uz iznimku Australije, Cipra i Novog Zelanda, laboratorijski testovi moraju biti provedeni u laboratoriju koji je odobrila država članica odredišta. Rezultati testova, koje je ovjerio laboratorij, moraju biti priloženi uz certifikat o zdravlju životinja koji prati životinju.”
Članak 2.
Ova je Odluka upućena državama članicama.
Sastavljeno u Bruxellesu 17. prosinca 1993.

Labels: 0
3
5
6